काठमांडू। भारत के प्रधानमंत्री नरेन्द्र मोदी ने अपने दो दिवसीय नेपाल दौरे के अंतिम दिन प्रातः का समय मंदिरों में व्यतीत किया। वे सबसे पहले मुक्तिनाथ मंदिर पहुंचे इसके बाद काठमांडू के पशुपतिनाथ मंदिर में विशेष पूजा-अर्चना की। श्री मोदी ने बौद्धों का लाल परिधान धारण किया था। उन्होंने हिन्दू और बौद्ध दोनों रीति-रिवाजों के अनुसार पूजा की। मुक्तिनाथ घाटी में स्थित मुक्तिनाथ मंदिर हिन्दुओं और बौद्धों दोनों के लिए पवित्र स्थल माना जाता है। यहां दर्शन करने वाले श्री मोदी भारत के पहले प्रधानमंत्री है। पुराणों के अनुसार मुक्तिनाथ मंदिर का संबंध सृष्टि के आरम्भ काल से माना जाता है। इसी प्रकार पशुपतिनाथ मंदिर नेपाल में भगवान शिव का सबसे पवित्र मंदिर माना जाता है। यह हिन्दू धर्म के सबसे पवित्र 8 धर्मस्थलों में से एक है। इस मंदिर का कर्नाटक से भी गहरा नाता है क्योंकि यहां के ज्यादातर पुजारी कर्नाटक से ही आते हैं।
awa_Deva